《偈颂九十三首》
宋代·释梵琮

合眼是旧岁，开眼是新年。
新旧交参处，分明在目前。
梅花香喷雪，杨柳冷含烟。
年头佛法无多子，一句单提妙不传。
红日照开银世界，春风织出锦山川。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。